Godātie kolēģi! Sāksim šā gada 13. maija otro attālināto ārkārtas sēdi. Darba kārtībā – Saeimas Prezidija ziņojums par iesniegto likumprojektu. Saeimas Prezidijs ierosina Ministru kabineta iesniegto likumprojektu “Dundagas novada domes atlaišanas likums” nodot Valsts pārvaldes un pašvaldības komisijai, nosakot, ka tā ir atbildīgā komisija. Vai deputātiem ir iebildumi pret likumprojekta nodošanu komisijai? Deputātiem iebildumu nav. Likumprojekts komisijai ir nodots. Godātie kolēģi! Sēdes darba kārtība ir izskatīta. Deputātu reģistrācija. Reģistrācija ir noslēgusies. Tātad Saeimas šā gada 13. maija sēdes darba kārtību mēs sāksim izskatīt pulksten 10.30. Un 13. maija otro attālināto ārkārtas sēdi slēdzu. Paldies.